Държавен вестник, бр. 84, 2021 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  84
 
6.5 
Ограниченията за проектиране на системата се посочват в Свидетелството за 
одобрение на типа в таблица, която идентифицира всяко качество на водата и 
експлоатационен параметър, заедно с валидираните долни и/или горни стойности на 
параметрите, за които СУБВ е проектирана да постигне стандарта за обработка на баластни 
води, описан в Правило D-2. 
 
6.6 
Администрацията може да издаде Свидетелство за одобрение на типа на СУБВ въз 
основа на изпитвания, вече проведени под надзора на друга Администрация. В случаите, 
когато одобрението на СУБВ от Администрация за инсталиране на кораб, работещ под 
нейно ръководство, трябва да бъде предоставено въз основа на изпитвания, извършени от 
друга Администрация, одобрението може да бъде осигурено чрез издаване на 
Международно свидетелство за управление на баластните води . 
 
6.7 
Свидетелство за одобрение на типа се издава само на СУБВ, за която 
Администрацията е определила да използва активно вещество, след като е одобрена от 
Организацията в съответствие с Правило D-3.2. Освен това Администрацията гарантира, че 
всички препоръки, придружаващи одобрението от Организацията, са взети предвид преди 
издаването на Свидетелство за одобрение на типа. 
 
6.8 
Свидетелството за одобрение на типа се издава, като се вземат предвид насоките, 
разработени от Организацията.2 
 
6.9 
Одобрена СУБВ може да бъде одобрена от други Администрации за използване на 
техните кораби. Ако СУБВ, одобрена от една държава, не получи одобрение на типа в друга 
държава, тогава двете заинтересовани страни се консултират помежду си с оглед постигане 
на взаимно приемливо споразумение. 
6.10 
Администрацията, одобряваща СУБВ, трябва незабавно да предостави на 
Организацията протокол за одобрение на типа в съответствие с Част 6 от Приложението. 
След получаване на протокола за одобрение на типа, Организацията незабавно го 
предоставя на обществеността и държавите членки чрез подходящи средства. 
6.11 
В случай на одобрение на типа, основаващо се изцяло на изпитвания, вече 
проведени под наблюдението на друга Администрация, протоколът за одобрение на типа се 
изготвя и съхранява в архив и Организацията се информира за одобрението. 
6.12 
В случай на СУБВ, която преди това е била типово-одобрена от Администрация, 
която е взела предвид преработените насоки (G8) приети с Резолюция MEPC.174(58), от 
производителя, който търси ново одобрение на типа съгласно настоящия Кодекс ще бъде 
поискано да представи на Администрацията допълнителните протоколи от изпитвания и 
документацията, посочени в настоящия Кодекс. 
                                               
 Виж „Валидността на Свидетелството за одобрение на типа за морски продукти“ (MSC.1/Circ.1221). 
7 
ИЗИСКВАНИЯ ЗА МОНТАЖ СЛЕД ОДОБРЕНИЕ НА ТИПА 
 
7.1 
Системите за управление на баластни води се придружават от съоръжения за 
вземане на проби, инсталирани, като се вземат предвид насоките, разработени от 
Организацията3, така организирани, че да събират представителни проби от баластни води 
на кораба. 
7.2 
Подходящи байпаси или заместващи устройства за защита на безопасността на 
кораба и персонала трябва да бъдат инсталирани и използвани в случай на извънредна 
ситуация и да бъдат свързани към СУБВ, така че всеки байпас на СУБВ да активира аларма. 
Събитието по извършване на байпас се записва от контролното и мониторинговото 
оборудване и в рамките на дневника за баластни операции. 
7.3 
Изискването в параграф 7.2 не се прилага за вътрешен пренос на баластни води в 
кораба (например операции срещу накланяне). За СУБВ, които прехвърлят вода вътрешно, 
което може да повлияе на спазването от кораба на стандарта, описан в Правило D-2 (т.е. 
циркулация или обработка в танка), записът в параграф 7.2 трябва да идентифицира такива 
операции по вътрешен пренос. 
8 
ПРЕГЛЕД НА ИНСТАЛАЦИЯ И ПРОЦЕДУРИ ЗА ВЪВЕЖДАНЕ В 
ЕКСПЛОАТАЦИЯ СЛЕД ОДОБРЕНИЕ НА ТИПА 
8.1 
Допълнителната информация, посочена в параграфите по-долу, има за цел да 
улесни експлоатацията и инспекциите на корабите и да подпомогне корабите и 
Администрациите при подготовката за процедурите, посочени в Насоките за преглед за 
целите на Международната конвенция за контрол и управление на баластните води и 
седименти на корабите по Хармонизираната система за преглед и освидетелстване 4 , 
разработена от Организацията, която описва проучването на планове и проекти и 
различните други прегледи, изисквани съгласно Правило E-1. 
8.2 
Администрацията, издаваща Международното свидетелство за управление на 
баластните води, проверява дали на борда следната документация е в подходящ формат: 
.1 
за целите на информацията, копие от Свидетелство за одобрение на типа на 
СУБВ; 
.2 
ръководство за експлоатация, поддръжка и безопасност на СУБВ; 
.3 
план за управление на баластни води на кораба; 
.4 
спецификации за инсталиране, например чертежи свързани с монтаж, 
схеми на тръбопроводи и прибори и други; и 
.5 
процедури за въвеждане в експлоатация. 
8.3 
Преди издаването на Международното свидетелство за управление на баластните 
води, след инсталирането на СУБВ, Администрацията трябва да провери, дали: 
.1 
инсталирането на СУБВ е извършено в съответствие със спецификацията 
на техническата инсталация, посочена в параграф 8.2.4; 
.2 
системата за управление на баластни води е в съответствие със съответното 
Свидетелство за одобрение на типа на СУБВ; 
.3 
инсталирането на пълната СУБВ е извършено в съответствие със 
                                                
 Виж „Насоки за вземане на проби от баластни води (G2)“ (Резолюция MEPC.173(58)). 
4 Виж „Насоки за прегледи съгласно Хармонизираната система за преглед и освидетелстване (ХСПО)“, 2017 
г. (Резолюция A.1120(30)).